钦定古今图书集成/历象汇编/岁功典/第078卷 > 九日舟中望见有美堂上鲁少卿饮以诗戏之
## 钦定古今图书集成/历象汇编/岁功典/第078卷 > 九日舟中望见有美堂上鲁少卿饮以诗戏之

前人

指点云间数点红，笙歌正拥紫髯翁。谁知爱酒龙山
客，却在渔舟一叶中。

===丙子重九二首　　　　　　　　前人===“三年瘴海上，越峤真我家。登山作重九，蛮菊秋未花。
惟有黄茆浪，堆陇生坳窊。蜑酒孽众毒，酸甜如梨查。
何以侑一尊，邻翁馈鼋蛇。亦复强取醉，讙谣杂悲嗟。
今年吁恶岁，僵仆如乱麻。此会我虽健，狂风卷朝霞。
使我如霜月，孤光挂天涯。西湖不欲往，暮树号寒鸦。
穷途不择友，过眼如乱云。馀子谁复数，坐阅两使君。”
共饮去年堂，俯看秋水纹。此水与此人，相追两沄沄。
老去各休息，造物嗟长勤。佳哉此令节，不惜与子分。
何以娱我客，游鱼在清𣸣。水师三百指，铁网欲掩群。
获多虽一快，买放尤可欣。此乐真不朽，明年我归耘。